EkBass/fiwiki-20250220-pages-articles huggingface dataset:
Tryserumin kirkko

Tryserumin kirkko () on Ruotsissa Valdemarsvikin kunnassa sijaitseva kirkkorakennus. Ensimmäinen jumalanpalvelus kirkossa pidettiin vuonna 1784.Svenska kyrkan: Tryserums kyrka Viitattu 21.3.2013. Arkkitehtuuriltaan kirkko edustaa kustavilaisuutta ja sen on suunnitellut arkkitehti Jean Erik Rehn. ==Lähteet== ==Aiheesta muualla== * Bebyggelseregistret: Tryserums kyrka Luokka:Itä-Götanmaan läänin kirkot Luokka:Valdemarsvikin kunta Luokka:Ruotsin kivikirkot Luokka:Kirkot Linköpingin hiippakunnassa
Norra Vin kirkko

Norra Vin kirkko () on Ruotsissa Ydren kunnassa sijaitseva kirkkorakennus. Svenska kyrkan: Norra Vi kyrka Viitattu 21.3.2013. Paikalla on sijainnut puukirkko jo 1300-luvulla, mutta se korvattiin 1440-luvulla kivikirkolla, josta on osia myös nykyisessä kirkossa. Kun tämä kirkko kävi sittemmin pieneksi, sitä laajennettiin vuonna 1771 ja se vihittiin käyttöön 1775. Kirkossa on Axel von Schaarin hautakuori on vanhan kirkon vanhan kirkon ajalta, samoin kuin eteläinen seinä. ==Lähteet== ==Aiheesta muualla== *Norra Vi kyrka, Kyrkliga kulturminnen Luokka:Ydren kunta Luokka:Itä-Götanmaan läänin kirkot Luokka:Ruotsin kivikirkot Luokka:Kirkot Linköpingin hiippakunnassa
Scuderia Toro Rosso STR6

Scuderia Toro Rosso STR6 on Formula 1 -auto, jota Toro Rosson talli käytti kaudella . Auto oli toinen tallin itse rakentama auto, sillä ennen kautta autot olivat samoja, kuin Red Bullilla. Autolla kilpailivat sveitsiläinen Sébastien Buemi ja espanjalainen Jaime Alguersuari. Testikuljettajina toimi Daniel Ricciardo ja Jean-Éric Vergne, joista Ricciardo ajoi kahdeksan ja Vergne kolme kertaa perjantain ensimmäisissä harjoituksissa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Toro Rosso Ferrari AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA 41 8. Sébastien Buemi 8 13 14 9 14 10 10 13 Kesk. 15 8 Kesk. 10 12 Kesk. 9 Kesk. Kesk. 12 Jaime Alguersuari 11 14 Kesk. 16 16 Kesk. 8 8 10 12 10 Kesk. 7 21† 15 7 8 15 11 Daniel Ricciardo TD TD TD TD TD TD TD TD Jean-Éric Vergne TD TD TD == Aiheesta muualla == Luokka:Formula 1 -kausi 2011 Luokka:Toro Rosson Formula 1 -autot
Virgin MVR-02

Virgin MVR-02 on Formula 1 -auto, jolla Marussia Virgin Racing -talli kilpaili kaudella . Kuljettajina toimivat Timo Glock ja tulokas Jérôme d’Ambrosio. Autolla ei saavutettu menestystä ja paras kilpailusijoitus olikin vasta neljästoista. Testikuljettajana toimi Robert Wickens, joka pääsi ajamaan Abu Dhabin GP:n perjantain ensimmäisissä harjoituksissa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Virgin Cosworth AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA 0 12. Timo Glock NC 16 21 DNS 19 Kesk. 15 21 16 17 17 18 15 Kesk. 20 18 Kesk. 19 Kesk. Jérôme d’Ambrosio 14 Kesk. 20 20 20 15 14 22 17 18 19 17 Kesk. 18 21 20 16 Kesk. 19 Robert Wickens TD == Aiheesta muualla == Luokka:Formula 1 -kausi 2011 Luokka:Virginin Formula 1 -autot
Tsao Kiang

Tsao Kiang () oli Kiinan Qing-dynastian 640 tonnin komposiittirunkoinen (teräskaaret ja puuverhoilu) täystakiloitu Nanyangin laivaston tykkivene. == Valmistus == Alus tilattiin Jiangnanin telakalta Shanghaista, ja se laskettiin vesille vuonna 1869. == Palvelus == Li Hongzhang lunasti aluksen Zhilin maakunnalle vuonna 1872, ja se sijoitettiin Beiyangin laivastoon kuvernöörin jahdiksi. Ensimmäisen Kiinan–Japanin sodan aloittaneessa Pungdon taistelussa 25. heinäkuuta 1894 ja jo ennen virallista sodanjulistusta keisarillisen Japanin laivaston risteilijä Akitsushima valtasi aluksen.Gardiner 2002, s. 398. Vallattu alus liitettiin Japanin laivastoon 21. syyskuuta partioveneenä nimettynä Sōkōksi valvomaan Korean rannikkoa. Alus luokiteltiin uudelleen 21. maaliskuuta 1898 toisen luokan tykkiveneeksi, minkä jälkeen sitä käytettiin Kuriilien tutkimiseen. Alus ajoi karille 22. toukokuuta 1903 Muroran satamassa ja se nostettiin 9. heinäkuuta. Alus siirrettiin 26. lokakuuta Japanin sisäministeriölle, joka käytti sitä Kōben satama-alueen valvontaan. Alus myytiin vuonna 1924 Nishinomiyaan Hyogoon, ja se jatkoi kuljetusaluksena nimettynä Sōkōmaruksi aina vuoteen 1964. == Lähteet == * === Viitteet === Luokka:Keisarillisen Kiinan laivaston sotalaivat Luokka:Kiinalaiset ensimmäisen Kiinan–Japanin sodan sotalaivat Luokka:Kiinan–Ranskan sota
Viipurin lukio

Viipurin lukio eli Viipurin kymnaasi oli Viipurissa vuodesta 1641Etälukio, Historia toiminut lukio. Se siirtyi Uudenkaupungin rauhan jälkeen vuonna 1723 Porvooseen,Kysy.fi ja jatkoi siellä toimintaansa Porvoon lukiona. Suomi oli 1500-luvulla jaettu Turun ja Viipurin hiippakuntiin, ja itäisen hiippakunnan pappiskasvatuksesta vastasi Viipurin lukio, koska tuolloin ei tulevilta papeilta vielä vaadittu akateemista tutkintoa. Itä-Suomen papit opiskelivat kuitenkin usein jossain lähiyliopistoissa, kuten Turussa, Tartossa tai Upsalassa, mutta lukion antama opetuskin riitti monille.Jussi Nuorteva, Turun akatemian kirjapaino tieteen ja opetuksen palveluksessa 1642-1827 (väitöskirjan historia) ==Lähteet== Luokka:Suomen lukiot Luokka:Viipurin oppilaitokset Luokka:Entiset suomalaiset oppilaitokset
Lähetystöneuvos

Lähetystöneuvos on Suomessa valtionhallinnon virkanimike () tai arvonimi (ruots. legationsråd). == Lähetystöneuvoksen virkanimi == Lähetystöneuvos on Suomessa ulkoasiainhallinnon virkamiesten virkanimike. Diplomaatin uralla alkuvirka on usein ulkoasiansihteerin virka. Ulkoasiansihteerit etenevät usein lähetystöneuvoksiksi. Suurlähettilästason virkamiehet ovat ulkoasiainneuvoksia. == Lähetystöneuvoksen arvonimi == Luokka:Suomen ulkoministeriö
Georg Mathesius

Georg Nicolai Mathesius (11. huhtikuuta 1732 Pyhäjoki – 12. heinäkuuta 1816 Uusikaarlepyy) oli suomalainen pappi. Hän toimi kirkkoherrana Uudessakaarlepyyssä ja kirjoitti ruotsinkielisiä taloudellisia ja uskonnollisia kirjoja.Otavan Iso tietosanakirja, Otava 1968, osa 5, p. Mathesiuksen vanhemmat olivat Pyhäjoen kirkkoherra Nils Mathesius (1676–1740) ja hänen toinen puolisonsa Maria Niskanen. Hän kävi Oulun triviaalikoulua ja pääsi ylioppilaaksi Uppsalassa 1749. Mathesius valmistui filosofian maisteriksi 1757 ja hänet vihittiin samana vuonna papiksi. Mathesius oli Kruunupyyn vt. kirkkoherrana vuodesta 1757, Teerijärven kappalaisena vuodesta 1759, Sulvan kappalaisena vuodesta 1781 sekä Uudenkaarlepyyn kirkkoherrana vuodesta 1793 astuen tähän virkaan 1795. Mathesius sai rovastin arvon 1807. Mathesius oli naimisissa 1759–1813 Katarina Brunellin (k. 1813) kanssa. Mathesiuksen veljiä olivat Juhana ja Petter Niklas Mathesius. Hänen poikiaan olivat Pietarsaaren pitäjän kappalainen Lars Mathesius (1760–1830) ja Uudenkaarlepyyn kappalainen Nils Mathesius 1772–1822. Luettu 15.2.2015. ==Julkaisuja== Kansalliskirjaston Fennica-tietokannan mukaan * Dissertatio academica, de benedictione divina Ischmaëli data, quam consens. ampliss. facult. philos. in Reg. Acad. Aboensi, praeside, ... dn. Carolo Abrah. Clewberg, l.l. o.o. & graec. profess. reg. & ord. pro laurea, ad publicum examen modeste defert [1757] * Dissertatio de utilitate matheseos in oeconomia, quam, consensu ampliss. facult. phil. in Reg. Acad. Aboënsi, praeside celeberrimo viro, dn. Petro Kalm, oeconom. profess. ordin. nec non Societ. Reg. Stockh. membro, publice examinandam sistit Georgius [1755] * Kärleks gudinnan Veneris wälde, eftersinnat, då adjuncten wid Gamle-Carleby församlingar, herr magister Johan Tengstroem, och mademoiselle Maria Chydenia, ... ingingo et christeligit ächta förbund, på Gamle-Carleby prästegård, d. 16. januarii 1 [1755] * Lärares christeliga anmärkningar, öfwer en tros bekännelse, den han infordrat och hwilken honom blifwit lemnad af en hans åhörare.1790. * Samtal, emellan en präst och en bonde, angående de af wår allernådigste konung wid detta årets början, indragna tilförene brukeliga helge-dagar; författadt af Georg Mathesius, år 1773. * Tankar, yttrade då regements-skrifwaren herr Jacob Brunell ... nedlades i des graf, som skedde Wasa [sic] d. 10 februarii 1778. Af G. M. 1778 ==Lähteet== Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1732 syntyneet Luokka:Vuonna 1816 kuolleet
Berga

Berga voi tarkoittaa seuraavia asioita: * Berga, kaupunki Espanjassa * Berga, kunta Saksi-Anhaltissa Saksassa * Berga/Elster, kaupunki Thüringenissä Saksassa Suomessa: * Berga, kylä Kemiönsaaressa * Berga, kylä Närpiön Pirttikylässä Ruotsissa: * Berga, Eslövin kaupunginosa * Berga, Helsingborgin kaupunginosa * Berga, Linköpingin kaupunginosa * Berga, Kalmarin kaupunginosa * Berga, taajama Högsbyn kunnassa * Berga, taajama Norrköpingin kunnassa * Berga, pientaajama Söderhamnin kunnassa * Berga, pientaajama Tjörnin kunnassa * Bergan piiri, usean Ruotsin piirin nimi ==Katso myös== * Berg Luokka:Täsmennyssivut
Lempi Ahla

Lempi Maria Ahla, o.s. Eskola, nimimerkki Kerttu Karmeli (22. elokuuta 1888 Eura – 1. maaliskuuta 1973 Helsinki) oli suomalainen kirjailija, sukututkija ja suomentaja. (Arkistoitu linkki)50 vuotta, Uusi Suomi, 22.08.1938, nro 224, s. 4, Kansalliskirjaston digitaaliset aineistot. Viitattu 17.07.2024 Euran pitäjässä Osman tilalla syntyneen Lempi Ahlan vanhemmat olivat kunnallisneuvos Nestori Leander Eskola ja tämän ensimmäinen vaimo Maria Matilda Soupas. Hän oli naimisissa vuodesta 1912 hallintoneuvos Eino Johannes Ahlan (s. 1888) kanssa. Heidän lapsiaan olivat Valtion terveydenhuolto-opiston rehtori Mervi Ahla (s. 1917) ja Weilin & Göösin myyntipäällikkönä ja Helprint Oy:n toimitusjohtajana toiminut Olavi Ahla (s. 1913).Hakusanat: Ahla Eino Johannes, Ahla Lempi Maria; Kuka kukin on 1954 (Projekt Runeberg) Ahla pääsi ylioppilaaksi Helsingin Uudesta Yhteiskoulusta 1908 ja teki opintomatkan Sveitsiin 1908–1909. Ahla kuuluu kotiseutuyhdistys Satakunnan Killan perustajajäseniin ja kuului pitkän ajan sen johtokuntaan Hän julkaisi vuonna 1935 laajan tutkielman äitinsä kotitalon, Souppaan ratsutilan, historiasta ja äitinsä suvusta. Hän julkaisi kolme nidettä maailmankirjallisuudesta koottuja ajatelmia samoin kuin uskonnollishenkisiä suomennoksia. Ahla keräsi Viron vapaussodassa kaatuneiden suomalaisten taustatietoja ja oli järjestämässä kaatuneiden suomalaisten hautausta kotimaassa. Hänen veljensä Anto Eskola oli I Suomalaisen Vapaajoukon 1. komppanian päällikkö.http://estofennia.eu/viron- vapaussodan-veljeshaudat/ == Teokset == ;Nimellä Lempi Ahla * Ajatelmia; maailman kirjallisuudesta koonnut Lempi Ahla. Otava 1924, 7. painos 1953 * Nainen: ajatelmia maailmankirjallisuudesta; koonnut Lempi Ahla. Otava 1929, 2. painos 1930 * Sielu: iäisyysajatelmia; maailmankirjallisuudesta koonnut Lempi Ahla. Otava 1931, 2. lis. painos 1950 * Soupas, ratsutila ja suku. Tekijä, Helsinki 1935 * Jumalan pieni köyhä: Franciscus Assisilaisen elämä. Otava 1938 * Poimintoja euralaisesta Nuorante-suvusta. 1946 * Krouvilan suku. 1952 * Björnin suku. Vammala 1954 * Eskola-Lukkala suku. Eskola-Lukkalan suku, Vammala 1960 ;Nimimerkillä Kerttu Karmeli * Ristilukki: romaani. Kuva ja Sana, Helsinki 1946 == Suomennokset == * Anna L. Jahn: Posliinimaalauksen käsikirja. Otava 1919 * H. Courths-Mahler: Annan sinulle vapautesi. Otava 1920 * H. Courths-Mahler: Ruth : romaani ; saksankielestä suom. Lempi Ahla. Otava 1922 (alkuteos Der Stille See) * H. Courths-Mahler: Ihminen erehtyy : romaani ; saksankielestä suom. L. A. Otava 1923 * Dora Rappard: Valoisia jälkiä : elämäni muistelmia ; viidennestä saksalaisesta painoksesta suomensi Lempi Ahla. Otava 1927 * Sven Lidman: Vanhojen neitien talo : kertomus pyhimyksistä ja sankareista. WSOY 1928 * Olle Nystedt: Ilta joutuu. Kirjapaja, Helsinki 1957, 4. painos 1961, 10. painos 1972, 14. painos 1981 (alkuteos Det lider mot aftonen) == Lähteet == == Aiheesta muualla == * Lempi Ahla : Kirje Karlsbadista, Suomen Kuvalehti, 19.07.1924, nro 29, s. 20, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset sukututkijat Luokka:Suomentajat Luokka:Vuonna 1888 syntyneet Luokka:Vuonna 1973 kuolleet
Hedelmäpuu

thumb|right|250px|Muotoiltuja hedelmäpuita. Hedelmäpuu tarkoittaa puuta, joka tuottaa hedelmiä ihmisten ja eläinten syötäväksi. Hortonomiassa hedelmäpuiksi sanotaan vain niitä puita, joiden hedelmiä ihmiset syövät. Hedelmien tieteellistä tutkimusta ja viljelyä kutsutaan pomologiaksi. Esimerkiksi sitrushedelmät ovat puussa kasvavia, mutta ne eivät menesty Suomessa avomaalla. Suomessa menestyviä hedelmäpuita ovat esimerkiksi: * omenapuu * päärynä * luumupuu * kirsikat == Aiheesta muualla == * Kaupunkiviljely.fi: Hedelmäpuita kerrostalopihoille (pdf) * Taloyhtiö.net: Hedelmäpuut Luokka:Kasviekologia Luokka:Puutarhanhoito Luokka:Viljeltävät ravintokasvit Luokka:Hedelmät Luokka:Puut
Eric Olsoni

Bo Eric Finved Olsoni (14. marraskuuta 1893 Halikko – 25. maaliskuuta 1973 Helsinki) oli suomalainen kirjakauppias ja ruotsin kielellä kirjoittanut teatterikriitikko ja näytelmäkirjailija. Hän käytti myös nimimerkkiä Bo Oscarsson. Olsoni omisti 1930–1966 helsinkiläisen vuonna 1918 perustetun Nordiska antikvariska bokhandeln - Pohjoismainen Antikvaarinen kirjakauppa -kirjakaupan. Hän toimi teatterikriitikkona Arbetarbladet-lehdessä 1923–1927 ja Nya Argus -lehdessä 1928–1953. Olsoni oli myös Nya Arguksen päätoimittajana 1954–1959. Eric Olsonin tytär Tove Olsoni-Nilsson (1921–2005) omisti isänsä jälkeen Nordiska antikvariska bokhandeln -kirjakaupan 1966–2000.Jesper Nilsson omisti 2000-2001. == Teoksia == * Svenska teatern i Helsingfors. Stockholm 1936 * Nils Lüchou : Rollerna talar ; inledning av Eric Olsoni. Söderström, Helsingfors 1951 * Bokvännens bok 1957, toim. Eric Olsoni, Reino Husso, Lars Hamberg. Sällskapet bokvännerna i Finland, Helsingfors 1957 * Från Strindberg till Anouilh : hundra teateraftnar i Helsingfors. Söderström, Helsingfors 1964 * Ährenprijs. Bokvännens bok 6. Sällskapet bokvännerna i Finland, Helsingfors 1988 == Lähteet == * * Uppslagsverket Finland : Eric Olsoni Luokka:Suomenruotsalaiset kirjailijat Luokka:Suomalaiset teatterikriitikot Luokka:Vuonna 1893 syntyneet Luokka:Vuonna 1973 kuolleet
Nine Lives (Von Hertzen Brothersin albumi)

__NOTOC__ Nine Lives on suomalaisen progressiivisen rockin yhtyeen Von Hertzen Brothersin viides studioalbumi. Albumi julkaistiin 21. maaliskuuta 2013. == Kappaleet == # # # # # # # # # # ==Kokoonpano== * Jonne von Hertzen – basso, laulu * Kie von Hertzen – kitarat, laulu * Mikko von Hertzen – laulu, kitarat * Mikko Kaakkuriniemi – rummut * Juha Kuoppala – koskettimet, piano == Arvostelut == * Desibeli.net: Von Hertzen Brothers: Nine Lives Viitattu 9.10.2022. * Imperiumi.net: 9–Imperiumi.net: Levyarvio * Nuorgam: 67/100Nuorgam: Levyarvio * Soundi: Soundi: Levyarvio * V2.fi: Von Hertzen Brothers: Nine Lives Viitattu 9.10.2022. == Aiheesta muualla == * Nine Lives discogs.com -sivustolla == Lähteet == Luokka:Von Hertzen Brothersin albumit Luokka:Vuoden 2013 albumit
Alfheim Stadion

Alfheim Stadion on jalkapallostadion Tromssassa Norjassa. Se toimii Tippeligaenissa pelaavan Tromsø IL:n kotistadionina. Stadionilla on 6 859 katsojapaikkaa ja tekonurmi. Se on maailman pohjoisin pääsarjastadion. == Lähteet == == Aiheesta muualla == Luokka:Norjan jalkapallostadionit Luokka:Tromssa
Floristiikka

Floristiikka on kukkien tuotannon, kaupan ja käsittelyn ala. Siihen kuuluu kukkien hoitaminen ja käsittely, kukkasidonta ja kukkien markkinoiminen, esillepano ja toimittaminen. Tukkufloristit myyvät sekä kukkaeriä että -tarvikkeita floristiikan alan ammattilaisille. Vähittäiskauppafloristit myyvät tuoreita kukkia ja asiaan liittyviä tarvikkeita kuluttjaille. Suuri osa kukkakaupan raakamateriaalista on peräisin leikkokukka- ja ruukkukasviteollisuudesta. Kukkia myydään eniten kukkakauppojen kautta, mutta myös internetin välityksellä, supermarketeissa, puutarhaliikkeissä ja huoltoasemilla Nykyään erikoiset harvinaisuudet ovat käyneet entistä harvemmiksi ja kukkatukuissa ja kukkakaupoissa myydään enimmäkseen tunnettuja kukkalajeja. Tukkukaupoissa kukkalajit vaihtelevat ajoittain suurelta osin. On olemassa kausikukkia, joita on saatavana niiden päämyyntiaikana runsaasti. Kukkakaupoissa myytävien kukkien tärkeimpiä ominaisuuksia on kestävyys. Näin ollen useita leikkokukkina käytettyjä kukkalajeja on jalostettu kestävämmiksi. Kun kaupalliseen myyntiin tarkoitettuja kukkia kuljetetaan pitkiä matkoja, niitä ruiskutetaan aineilla, jotka lisäävät kestävyyttä. == Lähteet == == Aiheesta muualla == *
Ruotsin valtiopäivävaalien tulokset

Tämä artikkeli on luettelo Ruotsin valtiopäivävaalien tuloksista. Mukaan on otettu vaalitulokset vuodesta 1911 lähtien. Ruotsin valtiopäivät olivat aiemmin kaksikamariset, joten vuoteen 1968 asti kyseessä ovat valtiopäivien toisen kamarin vaalit (). Vuoden 1970 vaaleista lähtien valtiopäivät ovat olleet yksikamariset. 1920-luvulta lähtien valtiopäivävaalit järjestettiin pääasiassa neljän vuoden välein ja myös nykyään vaalikausi on neljä vuotta. Vuosina 1970–1994 vaalikausi oli kuitenkin kolmivuotinen. Taulukossa käytetään puolueista seuraavia lyhenteitä: * M: Maltillinen kokoomus (aiemmin Högerpartiet, sitä ennen Moderaterna, jossa mukana Liberala försvarsvänner) * C: Keskustapuolue (aiemmin Bondeförbundet, jossa mukana Jordbrukarnas Riksförbund) * L: Liberaalit (aiemmin Folkpartiet Liberalerna, sitä ennen Folkpartiet, joka muodostettu yhdistämällä Frisinnade folkpartiet ja Sveriges liberala parti) * KD: Kristillisdemokraatit (aiemmin Kristdemokratiska samhällspartiet, Kristen Demokratisk Samling (KDS)) * MP: Ympäristöpuolue vihreät * S: Ruotsin sosiaalidemokraattinen työväenpuolue * V: Vasemmistopuolue (aiemmin Vänsterpartiet Kommunisterna (VPK), sitä ennen Socialisterna) * SD: Ruotsidemokraatit *FI: Feministinen aloite (Feministiskt initiativ) * Muut: muut puolueet ** m+c+fp: Medborgerlig Samling (vuonna 1966 yhteislistoja eri nimillä, 1968 nimellä Samling 68) ** c+fp: Mellanpartierna (1966 nimellä Mittensamverkan, Mellanpartierna tai yhteistyötä c:n ja fp:n välillä, 1968 ja 1970 nimellä Mittenpartierna) ** nyd: Uusi demokratia Merkintä "–" tarkoittaa, että puolue ei ollut mukana vaaleissa. Vaalivuosi- sarake toimii linkkinä kyseisen vuoden valtiopäivävaaleista kertovaan artikkeliin. Taulukkoon on merkitty myös vaalien äänestysprosentit. Ruotsidemokraattien äänet ovat samassa muiden puolueiden sarakkeessa vuosien 1988 ja 1994 osalta. Maltillinen kokoomus, Keskustapuolue ja Liberaalit olivat osittain vaaliliitossa vuosien 1964 ja 1968 valtiopäivävaaleissa. Näiden vaaliliittojen saamat äänimäärät on merkitty muiden puolueiden sarakkeeseen. Vuoden 1991 vaaleissa valtiopäiville noussut Uusi demokratia on niin ikään muiden puolueiden sarakkeessa. Vuosi Äänestys- prosentti M C L KD MP S V SD Muut Vuosi Äänestys- prosentti Muut 1911 1914 (kevät) 1914 (syksy) 1917 1920 1921 1924 1928 1932 1936 1940 1944 1948 1952 1956 1958 1960 1964 + (m+c+fp) + (c+fp) 1968 + (m+c+fp) + (c+fp) 1970 1973 1976 1979 1982 1985 1988 1991 + (nyd) 1994 1998 2002 2006 2010 2014 2018 87,2 19,8 8,6 5,5 6,3 4,4 28,3 8,0 17,5 0,5 (FI) + 1,0 ==Lähteet== ==Aiheesta muualla== * Valmyndigheten *
Silopäät

Silopäät (Leptochilichthyidae) on sillikuorekalojen lahkoon kuuluva heimo. Eräissä lähteissä heimo luokitellaan kuuluvaksi kuorekaloihin. Silopäälajeja tavataan kaikista lämpimistä valtameristä. ==Lajit ja anatomia== Silopäiden heimoon kuuluu 1 suku ja 3 lajia. Lajit ovat silopää (Leptochilichthys pinguis), L. agassizii ja L. microlepis. Silopäät ovat pienehköjä kaloja, jotka voivat saavuttaa suurimmillaan noin 30 cm:n pituuden. Tyypillisiä piirteitä ovat pitkulainen ja hieman suorakulmainen ruumiinrakenne, suuret suomut, jotka puuttuvat päästä, kieletön suu sekä rasvaevän puuttuminen. Rintaevät sijaitsevat suhteellisen alhaalla ruumiissa. ==Levinneisyys== Silopäälajeja tavataan lämpimistä vesistä Atlantin itäosista, Intian valtameren länsiosista sekä Tyyneltämereltä. Ne ovat syvänveden lajeja, jotka elävät tyypillisesti 800-3 100 metrin syvyydessä. ==Lähteet== Luokka:Hopeakuorekalat
Jääkiekon European Trophy 2012

Jääkiekon European Trophy 2012 oli kolmas järjestetty seurajoukkueiden European Trophy turnaus. Turnauksen lohkovaihe käynnistyi 31. heinäkuuta ja päättyi 28. marraskuuta. Pudotuspelit pelattiin Wienissä ja Bratislavassa 13.–16. joulukuuta. Turnaukseen osallistui 32 joukkuetta. == Osallistuvat joukkueet == Divisioona Joukkue Kaupunki Areena * Kapasiteetti Pohjoinen Oulun Kärpät Oulu Oulun Energia Areena 6,614 Pohjoinen Eisbären Berlin Berliini O2 World 14,200 Pohjoinen Red Bull Salzburg Salzburg Eisarena Salzburg 3,600 Pohjoinen Luleå HF Luleå Coop Norrbotten Arena 6,200 Pohjoinen Kometa Brno Brno Kajot Arena 7,200 Pohjoinen Mountfield České Budějovice České Budějovice Budvar Arena 6,421 Pohjoinen Plzeň 1929 Plzeň ČEZ Aréna 8,420 Pohjoinen Hamburg Freezers Hampuri O2 World 12,947 Etelä Linköpings HC Linköping Cloetta Center 8,500 Etelä HV71 Jönköping Kinnarps Arena 7,038 Etelä Sparta Praha Praha Tipsport Arena 13,150 Etelä Piráti Chomutov*** Chomutov Multifunkční aréna Chomutov 5,250 Etelä KalPa Kuopio Kuopion Jäähalli 5,225 Etelä Slovan Bratislava Bratislava Slovnaft Arena 10,000 Etelä UPC Vienna Capitals Wien Albert Schultz Eishalle 7,000 Etelä JYP Jyväskylä Synergia-areena 4,628 Itä TPS Turku HK Areena 11,820 Itä Tappara Tampere Hakametsä 7,800 Itä Djurgårdens IF Tukholma Hovet 8,094 Itä SC Bern Bern PostFinance-Arena 17,131 Itä Bílí Tygři Liberec Liberec Tipsport Arena 7,500 Itä ČSOB Pojišťovna Pardubice Pardubice ČEZ Aréna 10,194 Itä Brynäs IF Gävle Läkerol Arena 8,585 Itä HC Fribourg-Gottéron Fribourg BCF Arena 6,900 Länsi Färjestad BK Karlstad Löfbergs Lila Arena 8,647 Länsi Frölunda Indians Göteborg Scandinavium 12,044 Länsi HIFK Helsinki Helsingin jäähalli 8,200 Länsi Jokerit Helsinki Hartwall Areena 13,349 Länsi ZSC Lions Zürich Hallenstadion 10,700 Länsi Adler Mannheim Mannheim SAP Arena 10,600 Länsi ERC Ingolstadt Ingolstadt Saturn Arena 4,815 Länsi EV Zug Zug Bossard Arena 7,015 *Note (*): pelipaikkana ei välttämättä ollut kotijoukkueen nimetty kotiareena. *Note (***): Slavia Praha vetäytyi toukokuussa. Piráti Chomutov korvasi Slavia Prahan. == Lähteet == Luokka:Jääkiekkokilpailut
Suurkaupungin tytär

Suurkaupungin tytär () on Robert Z. Leonardin ohjaama yhdysvaltalainen musikaalielokuva vuodelta 1933. Musikaalin pääosissa ovat Joan Crawford ja Clark Gable. Elokuvassa esiintyvät myös Franchot Tone, May Robson ja Fred Astaire, jonka elokuvadebyytti Suurkaupungin tytär on. Metro-Goldwyn-Mayer toimi elokuvan tuotantoyhtiönä ja jakelijana. Suurkaupungin tytär sijoittuu New Yorkiin, missä musikaalitähti on kahden vaiheilla miljonäärin ja managerin välillä. ==Näyttelijät== ==Tuotanto== Suurkaupungin tytär perustuu James Warner Bellahin samannimiseen romaaniin, joka julkaistiin vuonna 1932. Elokuva sisältää huomattavan musiikkinumeron "Everything I Have Is Yours", jonka Burton Lane ja Harold Adamson sävelsivät. Kappale julkaistiin samana vuonna. Suurkaupungin tytär -elokuvan kuvaukset alkoivat kesäkuussa 1933 ja kestivät saman vuoden lokakuuhun. Elokuva kuvattiin MGM:n studioilla Kalifornian Culver Cityssä 923 055 dollarin budjetilla. ==Julkaisu ja vastaanotto== Suurkaupungin tytär sai ensi-iltansa kotimaassaan Yhdysvalloissa 24. marraskuuta vuonna 1933. Suomessa elokuva julkaistiin 15. huhtikuuta vuonna 1934. Suurkaupungin tytär oli ilmestyessään sekä arvostelu- että yleisömenestys. Elokuva tuotti yli 2 miljoonaa dollaria maailmanlaajuisesti ja sai kriitikoilta kiitettävän vastaanoton. Elokuva julkaistiin VHS:lle 22. toukokuuta vuonna 1991 ja DVD:lle 20. kesäkuuta vuonna 2006. ==Lähteet== ==Aiheesta muualla== * * * Luokka:Vuoden 1933 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Robert Z. Leonardin ohjaamat elokuvat Luokka:Metro-Goldwyn-Mayerin elokuvat
Vesisärötys

Vesisärötys eli hydraulinen murtaminen (engl. fracking tai hydraulic fracturing) on menetelmä, jolla porataan fossiilisia energiavaroja (maakaasua, liuskekaasua, liuskeöljyä) 1–2 kilometrin syvyydessä olevista liuskekivihuokosista, öljyliuskeesta. Vesisärötyksellä voidaan tuottaa myös geotermistä energiaa.Vesisärötyksellä geotermistä energiaa 21.10.2013 Tekniikka % Talous Menetelmä vaatii paljon vettä ja kuluttaa paikallisia vesivaroja. Se on aiheuttanut myös pohjavesien pilaantumista. Menetelmässä maahan porataan 1–2 kilometriä syvä pystysuora reikä. Siihen pumpataan suurella paineella vettä, hiekkaa ja kemikaaleja, jolloin kova paine lohkoo huokoista kiveä ja kaasu irtoaa. ==Ympäristövaikutukset== Liuskekaasu- ja liuskeöljyesiintymät ovat olleet tiedossa jo pitkään, mutta niitä on ruvettu hyödyntämään vasta 2000-luvulla. Syynä on teknologian kehittyminen taloudellisesti kannattavaksi. Suuri mullistus on meneillään Yhdysvalloissa, joka on nykyisin kaasun suhteen omavarainen. EU:n tekemän selvityksen mukaan liuskekaasun hiilidioksidipäästöt ovat tuotettua energiamäärää kohden laskettuna hiukan suuremmat kuin perinteisen maakaasun, mutta jopa puolet pienemmät kuin kivihiilen tuottamat päästöt. Ilmaston kannalta kivihiilen poltto on näin ollen liuske- ja maakaasun polttoa haitallisempaa. Vesisärötys itsessään tuhoaa luontoa porausalueelta, ja on saattanut jopa aiheuttaa maanjäristyksiä erityisesti johtuen runsaan jäteveden pumppaamisesta huokoisiin kivilajeihin kuten kalkkikiveen. Esimerkiksi Yhdysvaltojen Oklahomasta näyttää tulleen erityinen maanjäristysriskialue. Suurin vaikutus vesisärötyksellä on pohjavedelle. Yhdysvaltojen Wyomingissa pohjavedestä on löytynyt samoja kemikaaleja, joita vesisärötyksessä käytetään, ja osa niistä on myrkyllisiä tai syöpää aiheuttavia. Vaikka Yhdysvallat panostaa menetelmään voimakkaasti, monet maat ja osavaltiot ovat kieltäneet tai keskeyttäneet vesisärötyksen käyttämisen alueellaan. ==Katso myös== * Teemasivu:Energia == Lähteet == == Aiheesta muualla == Luokka:Uusiutumattomat energianlähteet Luokka:Seulonnan keskeiset artikkelit
Asen Lekarski

Asen Georgiev Lekarski (; 12. toukokuuta 1901 – 2. syyskuuta 1952 Varna) oli bulgarialainen miekkailija. Hän kilpaili vuoden 1928 kesäolympialaisissa Amsterdamissa, mutta putosi miesten säilän yksilökilpailussa ensimmäisellä kierroksella. Hän oli ratsastaja Krum Lekarskin veli.Asen Lekarski Bio, Stats, and Results | Olympics at Sports-Reference.com == Lähteet == Luokka:Bulgarialaiset miekkailijat Luokka:Vuonna 1901 syntyneet Luokka:Vuonna 1952 kuolleet
Megaladapis

Megaladapis (epävirallisesti ”koalamakit”) on sukupuuttoon kuollut puoliapinoiden suku, ja heimon Megaladapidae ainoa suku. Sukuun kuului kolme Madagaskarilla elänyttä lajia: M.‭ ‬edwardsi,‭ ‬M.‭ ‬madagascariensis ja‭ ‬M.‭ ‬grandidieri. == Kuvaus == Megaladapiksen ruumis oli massiivinen ja sillä oli lyhyet raajat.Dixon et al. 1992, s. 288 Lajien koko vaihteli 1,3 metrin ja 1,5 metrin välillä, ja ne ovat voineet painaa jopa 50 kiloa. Toisin kuin sen pienemmät sukulaiset, se ei pystynyt hyppimään ja roikkumaan puiden lomassa. Se oli mahdollisesti hidas kiipeilijä, joka kapusi ympäriinsä trooppisessa metsässä etsien lehtiä syötäväksi. Lajit olivat kasvinsyöjiä. Megaladapis kuoli lopulta sukupuuttoon luultavasti ihmisen toiminnan takia. == Lähteet == * === Viitteet === Luokka:Puoliapinat Luokka:Pleistoseenin sukupuuttoon kuollut megafauna Luokka:Sukupuuttoon kuolleet nisäkkäät
Sonakshi Sinha

Sonakshi Sinha (s. 2. kesäkuuta 1987 Patna, Bihar, Intia) on intialainen näyttelijä, joka työskentelee pääasiassa hindinkielisessä elokuvateollisuudessa. Hän on näyttelijä-poliitikkojen Shatrughan Sinhan ja Poonam Sinhan tytär. Sinha teki näyttelijändebyyttinsä toimintaelokuvassa Dabangg (2010), josta tuli vuoden menestynein hindielokuva. Hän voitti useita palkintoja roolistaan, mukaan lukien parhaan naistulokkaan Filmfare Awards -palkinnon. Tämän jälkeen hän näytteli menestyselokuvissa kuten Rowdy Rathore (2012), Son of Sardaar (2012), Dabangg 2 (2012) ja Holiday (2014). Sinha sai ylistystä kriitikoilta tuberkuloosia sairastavan naisen roolistaan romanttisessa draamassa Lootera (2013). Menestyksekkään alun jälkeen hänen seuraavat elokuvansa olivat pettymyksiä ennen draamaa Mission Mangal (2019). == Yksityiselämä == Seitsemän vuoden seurustelun jälkeen Sinha avioitui siviiliseremoniassa näyttelijä Zaheer Iqbalin kanssa 23. kesäkuuta 2024. == Filmografia == Vuosi Elokuva Rooli Muuta 2010 Dabangg Rajjo Pandey Parhaan naistulokkaan Filmfare Awards -palkinto 2012 Rowdy Rathore Paro Joker Diva OMG – Oh My God! Itsenään Erikoisesiintyminen laulussa ”Go Go Govinda” Son of Sardaar Sukhmeet Kaur Sandhu Dabangg 2 Rajjo Pandey 2013 Himmatwala Itsenään Erikoisesiintyminen laulussa ”Thank God It’s Friday” Lootera Pakhi Roy Chaudhary Parhaan naispääosan Filmfare Awards -ehdokkuus Once Upon Ay Time In Mumbai Dobaara! Jasmine Sheikh Boss Itsenään Erikoisesiintyminen lauluissa ”Party All Night” ja ”Har Kisi Ko” Bullett Raja Mitali R… Rajkumar Chanda 2014 Holiday Saiba Thapar Action Jackson Khushi Lingaa Mani Bharathi Tamilinkielinen elokuva 2015 Tevar Radhika Mishra All Is Well Itsenään Erikoisesiintyminen laulussa ”Nachan Farrate” 2016 Akira Akira Force 2 Kamaljit Kaur 2017 Noor Noor Roy Chaudhary Ittefaq Maya 2018 Welcome to New York Jinal Patel Happy Phirr Bhag Jayegi Harpreet Yamla Pagla Deewana: Phir Se Itsenään Erikoisesiintyminen laulussa ”Rafta Rafta” 2019 Total Dhamaal Itsenään Erikoisesiintyminen laulussa ”Mungda” Kalank Satya Chaudhry Khandaani Shafakhana Babita ”Baby” Bedi Mission Mangal Eka Gandhi Laal Kaptaan Noor Bai Dabangg 3 Rajjo Pandey 2020 Ghoomketu Itsenään Cameoesiintyminen 2021 Bhuj: The Pride of India Sunderben Jetha Madharparya 2022 Double XL Saira Khanna 2024 Bade Miyan Chote Miyan Kapteeni Priya Dixit === Televisio === Vuosi Ohjelma Rooli Muuta 2015 Indian Idol Itsenään Tositelevisiosarjan tuomari Indian Idol Junior 2017 Nach Baliye Om Shanti Om 2019 Myntra Fashion Superstar 2023 Dahaad Anjali Bhaati 2024 Heeramandi Fareedan, Rehana == Diskografia == Vuosi Kappale Levy-yhtiö Albumi/elokuva 2015 ”Let’s Celebrate” Eros Music Tevar ”Aaj Mood Ishqholic Hai” T-Series – 2016 ”Rajj Rajj Ke” Akira 2017 ”Move Your Lakk” Noor 2018 ”Chin Chin Choo” Saregama Happy Phirr Bhag Jayegi ”Rafta Rafta Dekho Medley” Yamla Pagla Deewana Phir Se == Lähteet == == Aiheesta muualla == * * Luokka:Intialaiset näyttelijät Luokka:Vuonna 1987 syntyneet Luokka:Elävät henkilöt
Suomen kielen muistomerkkejä

Suomen kielen muistomerkkejä on Suomalaisen Kirjallisuuden Seuran julkaisema kokoelma, joka sisältää vanhoja suomalaisia käsikirjoituksia. Sen ensimmäisen osan toimittivat E. N. Setälä ja K. B. Wiklund, ja se ilmestyi vuonna 1893. Tekstejä on skannattu Vanhan kirjasuomen korpukseen.Riitta Palkki, Vanhan kirjasuomen korpus, Kotimaisten kielten keskus ==Sisältö== * Käsikirja ja messu, Mikael Agricola, julkaisseet E. N. Setälä ja K. B. Wiklund, johdatuksen kirj. E. N. Setälä. Agricola, Mikael, n. 1510-1557. Helsinki: Suomalaisen Kirjallisuuden Seura, 1893. Suomen kielen muistomerkkejä; 1 Suomalaisen Kirjallisuuden Seuran toimituksia, 0355-1768 osa 82 1 * Kristoffer kuninkaan maanlaki, herra Martin suomeksi kääntämä, Tukholman codex B 96 julkaisseet E. N. Setälä ja M. Nyholm. Helsinki: Suomalaisen Kirjallisuuden Seura, 1905. Suomen kielen muistomerkkejä; 2 Suomalaisen Kirjallisuuden Seuran toimituksia, 0355-1768 osa 82 2:1 * Maunu Eerikinpojan kaupunginlaki liitteineen, suomeksi kääntänyt Abraham Kollanius, julk. Martti Rapola. Helsinki: Suomalaisen kirjallisuuden seura, 1926. Suomen kielen muistomerkkejä; 3:2 Suomalaisen Kirjallisuuden Seuran toimituksia, 0355-1768 osa 82 3:2 * Kristoffer kuninkaan maanlaki, suomeksi kääntänyt Abraham Kollanius. [s.n.], 1926. Suomen kielen muistomerkkejä; 3:1 Suomalaisen Kirjallisuuden Seuran toimituksia, 0355-1768 osa 82 3:1 * Kristoffer kuninkaan maanlaki. 2, Toisintotekstit verrattuina Tukholman Codexiin B. 96, Herra Martin suomeksi kääntämä, julkaisseet M. Airila ja Hertta Harmas. Suomalaisen Kirjallisuuden Seura, 1930. Suomen kielen muistomerkkejä; 2:2 Suomalaisen Kirjallisuuden Seuran toimituksia, 0355-1768 osa 82 2:2 ==Lähteet== Luokka:Käsikirjoitukset Luokka:Suomalaiset kirjat Luokka:Vuoden 1893 kirjat Luokka:Vuoden 1905 kirjat Luokka:Vuoden 1926 kirjat Luokka:Vuoden 1930 kirjat
Ihana seikkailu (vuoden 1934 elokuva)

Ihana seikkailu () on W. S. Van Dyken ohjaama yhdysvaltalainen romanttinen draamakomedia, joka sai ensi-iltansa vuonna 1934. Draamakomedian pääosissa ovat Joan Crawford, Clark Gable ja Robert Montgomery. Ihana seikkailu on Crawfordin ja Gablen kuudes kahdeksasta yhteisprojektista. Metro-Goldwyn-Mayer toimi elokuvan tuotantoyhtiönä ja jakelijana. Joseph L. Mankiewicz sovitti käsikirjoituksen Frank Cavettin ja Edward Barry Robertsin samannimisen näytelmän pohjalta. Alkuperäinen näytelmä avattiin New Yorkissa 1. maaliskuuta vuonna 1933 ja sitä esitettiin 110 näytöstä. Tallulah Bankhead näytteli Mary Clayn roolin. Ihanan seikkailun elokuvaversion roolit olivat alun perin laadittu Loretta Youngille, George Brentille ja Joel McCrealle, mutta roolit annettiinkin myöhemmin Crawfordille, Gablelle ja Montgomerylle. Ihanan seikkailun tuotanto alkoi 25. syyskuuta 1934 ja loppui joulukuussa. Kuvaukset päättyivät jo 22. lokakuuta, mutta marraskuusta joulukuuhun otettiin uusintaottoja. Elokuvaa kuvattiin pääasiassa Metro-Goldwyn-Mayerin studioilla Kalifornian Culver Cityssä 392 000 dollarin budjetilla. Ihana seikkailu sai ensi-iltansa Yhdysvalloissa 23. joulukuuta vuonna 1934. Suomessa elokuva julkaistiin 25. elokuuta vuonna 1935. Ihana seikkailu oli ilmestyessään taloudellinen että kriittinen menestys. Elokuva tuotti yhteensä 2 199 000 dollaria, joista 1 399 000 dollaria Yhdysvalloissa ja loput ulkomailla. Elokuva sai ilmestyessään hyvän vastaanoton kriitikoilta; varsinkin Crawfordin roolisuoritusta kehuttiin. Ihana seikkailu julkaistiin DVD:lle 23. maaliskuuta vuonna 2009. ==Juoni== Jeff Williams (Clark Gable) on jo kahdenkymmenen vuoden ajan lapsesta asti rakastanut Mary Clayta (Joan Crawford), ja kun Williams palaa Espanjan Madridista, hän haluaa kosia Marya heti ensi kädessä. Kuitenkin Jeffin suunnitelma kohtaa äkkilopun, kun hän saa selville, että Mary on menossa naimisiin Dillon "Dill" Toddin (Robert Montgomery) kanssa ihan pian, joten Jeff tyytyy vain toivottamaan onnea tulevalle avioparille. Hääpäivänä Dill jättää Maryn alttarille ja karkaa rakastajattarensa Connien (Frances Drake) kanssa. Vaikka Dill teki kauhean tempun Marylle, hänellä on kuitenkin vielä tunteita Dilliä kohtaan. Maryn ollessa vapaana, Jeff yrittää voittaa hänet itselleen ennen kuin on taas liian myöhäistä. ==Näyttelijät== ==Lähteet== ==Aiheesta muualla== * * * Luokka:Vuoden 1934 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romanttiset komediat Luokka:Yhdysvaltalaiset romanttiset draamaelokuvat Luokka:W. S. Van Dyken ohjaamat elokuvat Luokka:Metro-Goldwyn-Mayerin elokuvat
Ferrara Candy Company

Ferrara Candy Company (virallisesti Ferrara Pan Candy Company) on makeisyritys, joka tekee erilaisia karkkeja. Sen valikoimaan kuuluu Lemonheadit, Jaw Bustersit ("The Original Jaw Breakers"), Atomic Fireballit, Chewy Fireballit, Original Boston Baked Beansit, Grapeheadit (ennen Alexander the Grape), Apple Headit, Punch Headit, Orange Headit, Cherry Headit, Chewy Lemon Heads & Friendsit, Tropical Chewy Lemon Heads & Friendsit ja Red Hotsit. Ferrara Candy Companyn nettisivujen mukaan yrityksen perustivat Salvatore Ferrara, Salvatore Buffardi ja Anello Pagano vuonna 1908. Yritys sijaitsee Chicagon laitamilla osoitteessa 7301 W. Harrison St., Forest Park, Illinois. Yritys on edelleen Ferraran, Buffardin ja Paganon sukujen jäsenien omistuksen alaisena. Ferrara Pan alun perin kehitti ja myi sokerikuorrutettuja manteleita tai konfetteja, joina ne tunnetaan Italiassa. Alkuperäinen, osoitteessa 2200 W. Taylor Street sijainnut tuotantolaitos on nykyään Ferrara Bakeryn leipomo. Vuonna 2012 Ferrara Pan yhdistyi Farley's & Sathers Candy Companyn kanssa muodostuen Ferrara Candy Companyksi. ==Lähteet== Luokka:Makeisvalmistajat Luokka:Yhdysvaltalaiset elintarvikeyhtiöt
Walther Darré

Richard Walther Darré (14. kesäkuuta 1895 Buenos Aires, Argentiina – 5. syyskuuta 1953 München, Länsi-Saksa) oli saksalainen maatalouspoliitikko ja SS-johtaja, joka toimi natsi-Saksan maatalousministerinä vuosina 1933–1942. Darré osallistui kansallissosialistien niin sanotun Blut und Boden -ideologian kehittelyyn ja käytti sanontaa teoksessa Neuadel aus Blut und Boden (1930).Blut und Boden, Facta 2001, osa 2, palsta 562. Helsinki: WSOY 1981 ISBN 951-0-10223-7Blut und Boden, Store norske leksikon 29.2.2020, viitattu 21.12.2021 Darré syntyi Argentiinassa, ja hänen isänsä oli saksalainen kauppias. Hän opiskeli Saksassa ja osallistui vapaaehtoisena ensimmäiseen maailmansotaan. Hän sai toisen luokan rautaristin Sommen taistelun jälkeen. Sodan jälkeen Darré valmistui agronomiksi ja liittyi Artaman-liittoon, joka oli kansallismielistä völkisch-ideologiaa kannattanut maanviljelyn edistämisjärjestö. Darré liittyi vuonna 1930 Natsipuolueeseen (NSDAP) ja SS:ään, ja hänestä tuli puolueen maatalousosaston johtaja. Darré toimi vuosina 1931–1938 myös SS-Rasse- und Siedlungshauptamtin (”SS:n rotu- ja asutuspäätoimisto”) ensimmäisenä johtajana ja sai SS:ssä Obergruppenführerin arvon. Hitlerin ja natsien noustua valtaan vuonna 1933 Darrésta tuli Saksan maatalousministeri. Hän oli myös ruoantuotantoa säädelleen Reichsnährstandin johtaja. Hänet syrjäytettiin hallituksesta toisen maailmansodan aikana vuonna 1942. Darré pidätettiin sodan jälkeen ja vuosina 1948–1949 Nürnbergissä pidetyssä oikeudenkäynnissä hänet tuomittiin seitsemäksi vuodeksi vankeuteen. Hänet vapautettiin kuitenkin jo vuonna 1950. ==Lähteet== ==Aiheesta muualla== Luokka:Saksan valtakunnanministerit Luokka:Maatalousministerit Luokka:NSDAP:n poliitikot Luokka:SS-kenraalit Luokka:Vuonna 1895 syntyneet Luokka:Vuonna 1953 kuolleet
What About Now

What About Now on yhdysvaltalaisen rockmusiikkia esittävän Bon Jovin kahdestoista studioalbumi. Albumi julkaistiin vuoden 2013 maaliskuussa ja sen tuottivat John Shanks, yhtyeen laulaja Jon Bon Jovi ja kitaristi Richie Sambora. What About Now sijoittui Suomessa Suomen albumilistan kolmanneksi ja yhtyeen kotimaassa Yhdysvalloissa Billboard 200-listan ensimmäiseksi. What About Now oli kolmas perättäinen Billboardin listan kärkeen noussut Bon Jovin albumi ja yhtyeen uran viides albumi, joka on noussut listakärjeksi Yhdysvalloissa. Aiemmin samaan olivat yltäneet Slippery When Wet vuonna 1986, New Jersey vuonna 1988, Lost Highway vuonna 2007 ja The Circle vuonna 2009. Albumilta julkaistiin singleinä kappaleet "Because We Can" ja "What About Now", joista yhtye julkaisi myös musiikkivideot. Albumin julkaisua seurasi Because We Can – The Tour-maailmankiertue. == Kappalelista == == Kokoonpano == * Jon Bon Jovi – laulu, kitara * Richie Sambora – kitara, taustalaulu * Hugh McDonald – basso, taustalaulu * Tico Torres – rummut * David Bryan – koskettimet, taustalaulu == Arvostelut == * Metacritic: 50/100Metacritic aggregate * Allmusic: Allmusic review * Imperiumi.net: 5–/10Imperiumi.net * Rolling Stone: Rolling Stone * Soundi: Soundi == Lähteet == Luokka:Bon Jovin albumit Luokka:Vuoden 2013 albumit
Robert Mattson

Robert Emanuel Mattson (16. toukokuuta 1851 Vårdö – 10. toukokuuta 1935 Helsinki) oli ahvenanmaalainen laivanvarustaja ja kauppaneuvos. Mattsonin laivanvarustajasuku (Äänimeri-sivustö) Mattson omisti Maarianhaminassa laivanvarustus- ja kauppatoimintaa harjoittavan liikkeen 1878–1916, Helsingissä laivanvarustusliikkeen Ab Naxos Prince 1925–1935 ja osake- enemmistön Kone- ja Siltarakennus Oy:ssä 1916–1935. Hänen lahjoitusvaroillaan perustettiin Åbo Akademihin musiikkitieteen ja kansanrunouden tutkimuksen professuuri.Otavan Iso tietosanakirja, Otava 1968, osa 5, p. 1433 Mattsonin isällä laivanvarustaja Mats Mattsonilla oli 1800-luvulla useita purjealuksia. Robert Mattsson lähti merille 16-vuotiaana ja vuodesta 1878 hän toimi kauppiaana Maarianhaminassa. Mattson alkoi hankkia vähemmistöosuuksia useissa ahvananmaalaisissa purjelaivoissa ja vuoteen 1925 mennessä hän ehti olla 24 purjelaivan omistajana, näistä 14 hän omisti yksin. Mattson myi viimeisen omistamansa purjelaivan, rautaparkki Marlborough Hillin vuonna 1925. Hän hankki tämän jälkeen perustamalleen A/B Naxos Prince-varustamolle useita höyryaluksia (S/S Naxos, S/S Bomarsund, S/S Hogland, S/S Kastelholm). Mattson muutti Ahvenanmaalta Helsinkiin 1916 ja hän sai kauppaneuvoksen arvon 1919. Kone- ja Siltarakennus Oy:n lisäksi Mattson hankki omistukseensa 1926 Hietalahden Laivatelakka ja Konepaja Oy:n ja vähän myöhemmin turkulaisen Ab Crichton-Vulcan Oy:n. Mattsonin kuoltua yrityskauppojen rahoittajana toiminut Pohjoismaiden Yhdyspankki myi Mattsonin hankkimien telakka- ja konepajayhtiöiden osakkeet Wärtsilä Oy:lle. Robert Mattsonin poika Curt Mattson (1900-1965) oli myös laivanvarustaja jolla oli lippuvarustamona vuonna 1934 perustettu Curt Mattson Rederi Ab. Curt Mattsson myi viimeiset laivansa 1958. ==Lähteet== Luokka:Ahvenanmaalaiset laivanvarustajat Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Vuonna 1851 syntyneet Luokka:Vuonna 1935 kuolleet
Sinebrychoffin pokaali

thumb|NJK:n Rarahu johtaa ruotsalaista Blendaa taistelussa Sinebrychoffin pokaalista kesäkuussa 1899 Sinebrychoffin pokaali (virallisesti Kommodori Nicolas Sinebrychoffin ChallengepokaaliSInebrychoff Nicolas Sinebrychoff Challenge) on purjehduspalkinto, jonka Nyländska Jaktklubbenin kommodori Nicolas Sinebrychoff lahjoitti seuran 25-vuotisjuhlallisuuksiin vuonna 1886. Se on pääpalkintona 4–10-tonnisille veneille tarkoitetussa purjehduskilpailussa, joka järjestetään edelleen vuosittain Itämeren pursiseurojen välillä. Pokaali on jatkuva kiertopalkinto ja se on purjehdusurheilun toiseksi vanhin palkinto Americas Cup -palkinnon jälkeen http://www.sinebrychoff.fi/yhtio/sponsorointi/Pages/NicolasSinebrychoffChallenge.aspx Sinebrychoff Oy - SInebrychoff Challenge historia]. Aikansa mittapuulla kalliin ja hienon Pietarissa teetetyn pokaalin on suunnitellut merimaalari Oscar Kleineh. Kilpailu purjehdittiin vuosina 1888–1909 ns. valööriveneillä ja vuosina 1911–1961 8mR-veneillä. Vuosina 1964–1998 purjehdittiin avomeripursilla IOR-säännön mukaan ja kahden veneen seurajoukkueilla Americas Cupin esikuvan mukaan. Vuodesta 2004 kilpailu on purjehdittu klassisten 6mR- veneiden luokassa, Americas Cupia muistuttaen. Kilpailu tunnetaan nykyään nimellä Nicolas Sinebrychoff Challenge. ==Lähteet== *Sinebrychoffpokalen Uppslagsverket Finland ===Viitteet=== Luokka:Purjehduskilpailut Luokka:Suomalaiset urheilupalkinnot
Väinö Maukonen

Usko Väinö Maukonen (5. huhtikuuta 1877 Liperi – 4. lokakuuta 1929 New York) oli suomalainen kelloseppä. Väinö Maukosen vanhemmat olivat opettaja Johannes Maukonen ja Maria Lovisa Auranen ja puoliso vuodesta 1907 Fanny Fribom. Maukonen alkoi kellosepän oppiin jo 12-vuotiaana Turussa. Sieltä hän siirtyi Loimaalle ja myöhemmin Tampereelle ja edelleen Helsinkiin. Ensimmäisen kerran Maukonen sai palkinnon valmistamastaan kellosta Pariisin maailmannäyttelyssä vuonna 1900. Hän siirtyi 1905 työskentelmään Hampuriin W. Bröckingin liikkeeseen, teki opintomatkan Lontooseen ja oltuaan vielä töissä Pariisissa ja Berliinissä palasi Helsinkiin K. Kallion kelloliikkeeseen 1906. Kokeiltuaan lyhyen aikaa oman kelloliikkeen pitämistä Maukonen meni Pietariin August Erikssonin palvelukseen. Maukonen asui ja työskenteli vuodesta 1916 pääasiassa Yhdysvalloissa. Hän lahjoitti 1927 tasavallan presidentin linnaan laivakronometrin, jonka hän oli valmistanut.Otavan Iso tietosanakirja, Otava 1968, osa 5, p. 1425 ==Lähteet== == Aiheesta muualla == * Luokka:Suomalaiset kellosepät Luokka:Vuonna 1877 syntyneet Luokka:Vuonna 1929 kuolleet
Kahleet murtuvat

Kahleet murtuvat () on vuonna 1940 ensi-iltansa saanut Frank Borzagen ohjaama yhdysvaltalainen draamaelokuva, jonka pääosissa ovat Joan Crawford ja Clark Gable heidän kahdeksannessa ja viimeisessä yhteistyöelokuvassaan. Loew's ja Metro-Goldwyn-Mayer toimivat elokuvan tuotantoyhtiöinä. Elokuvan jakelijana toimi Metro-Goldwyn-Mayer. Kahleet murtuvat kertoo etsintäkuulutetuista vangeista ranskalaiselta vankileiriltä. Kahleet murtuvat perustuu Richard Salen romaaniin Not Too Narrow, Not Too Deep (1936), jonka pohjalta Lawrence Hazard laati käsikirjoituksen. Ohjaaja Borzage ja Joseph L. Mankiewicz tuottivat elokuvan. ==Näyttelijät== ==Tuotanto== Kahleet murtuvat -elokuvan tuotanto alkoi 17. lokakuuta 1939 ja päättyi 28. joulukuuta 1939. Uusintaotot kuvattiin tammikuussa 1940. Kahleet murtuvat kuvattiin Kalifornian Montebellossa, Pismo Beachilla, Lagunassa ja MGM:n studioilla Kalifornian Culver Cityssä 1 252 000 dollarin budjetilla. ==Julkaisu ja vastaanotto== Kahleet murtuvat sai ensi-iltansa kotimaassaan Yhdysvalloissa 1. maaliskuuta vuonna 1940. Suomessa elokuva sai ensi-illan 26. marraskuuta vuonna 1948. Kahleet murtuvat oli vuoden 1940 taloudellisesti menestyneimpiä elokuvia. Elokuva sai myös hyvän vastaanoton kriitikoilta. Elokuvalla on Rotten Tomatoes -sivustolla 75 prosentin "tuore" arvosana, joka perustuu kahdeksaan arvosteluun. ==Lähteet== ==Aiheesta muualla== * * * * Kahleet murtuvat TCM Movie Databasessa * Kahleet murtuvat Rotten Tomatoesissa Luokka:Vuoden 1940 yhdysvaltalaiset elokuvat Luokka:Melodraamat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset mustavalkoelokuvat Luokka:Frank Borzagen ohjaamat elokuvat Luokka:Metro-Goldwyn-Mayerin elokuvat
Jääpallon Elitserien-kausi 2011–2012

Ruotsin jääpallon Elitserien pelattiin kaudella 2011-2012 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin, sijoille 11-12 sijoittuneet joukkueet joutuivat karsimaan sarjapaikastaan ja sijoille 13-14 sijoittuneet putosivat Allsvenskaniin. Uusina joukkueina sarjaan olivat nousseet Allsvenskanista Kalix ja GAIS. GAIS teki ruotsalaista jääpallohistoriaa, sillä se oli ensimmäinen Göteborglainen seura pääsarjassa. Samalla siitä tuli kahdeksas seura, joka on pelannut Ruotsin kolmen suurimman lajin jääpallon, jääkiekon ja jalkapallon pääsarjassa. Muut seurat ovat AIK, Djurgårdens IF, Hammarby IF, Örebro SK, Västerås SK, IFK Norrköping ja Reymersholms IK. Loppuotteluun selvisivät edellisen kauden mestari Sandviken ja Villa. Villa oli viimeksi selviytynyt loppuotteluun asti vuonna 1983. Sandviken voitti Uppsalassa pelatun loppuottelun 6-5. Mestaruus oli SAIK:n toinen perättäinen, ja kaikkiaan kahdeksas Ruotsin jääpallomestaruus. == Sarjataulukko == Kalix ja Tillberga putosivat sarjasta. Tilalle nousivat Ljusdals BK ja IFK Motala. == Pudotuspelit == Puolivälierät ja välierät pelattiin paras viidestä -systeemillä siten, että toinen, kolmas ja tarvittaessa viides ottelu käytiin paremmin sijoittuneen kotikentällä. ===Puolivälierät=== Joukkue #1 Voitot Joukkue #2 Ottelu 1 Ottelu 2 Ottelu 3 Ottelu 4 Ottelu 5 Sandvikens AIK 3–2 Edsbyns IF 7-8 ja. 8-5 9-5 5-7 6-4 Villa Lidköping BK 3–2 IFK Kungälv 2-9 8-3 9-4 3-4 ja. 11-5 Bollnäs GoIF/BF 3–0 Broberg/Söderhamn Bandy 5-2 6-2 4-2 - - Västerås SK 2–3 Hammarby IF 4-5 ja. 6-1 4-3 ja. 0-5 3-5 ===Välierät=== Joukkue #1 Voitot Joukkue #2 Ottelu 1 Ottelu 2 Ottelu 3 Ottelu 4 Ottelu 5 Sandvikens AIK 3–0 Hammarby IF 6-5 ja. 5-2 10-3 - - Villa Lidköping BK 3–1 Bollnäs GoIF/BF 3-5 6-5 6-2 4-3 ja. === Loppuottelu === 25.3.2011 Studenternas IP, Uppsala Yleisöä: 19 646 Joukkue #1 Tulos Joukkue #2 Sandvikens AIK 6–5 Villa Lidköping BK ==Karsinnat== Karsinnat pelattiin kaksiosaisina, ja ne aloitettiin Allsvenskan-seuran kotikentällä. Joukkue 1 Tulos Joukkue 2 Ottelu 1 Ottelu 2 Örebro SK 8-13 IK Sirius 3-6 5-7 Gripen Trollhättan BK 5-11 Vetlanda BK 2-5 3-6 Sirius ja Vetlanda säilyivät Elitserienissä. == Parhaat maalintekijät - runkosarja (ml. suomalaiset)== Sija Pelaaja Joukkue Maalit 1\. David Karlsson Villa Lidköping BK 55 2\. Jesper Bryngelsson Villa Lidköping BK 33 3\. Johan Löfstedt Sandvikens AIK 32 4\. Daniel Andersson Villa Lidköping BK 31 5\. Ville Aaltonen Bollnäs GoIF/BF 30 14\. Juha Liukkonen Bollnäs GoIF/BF 22 21\. Markus Kumpuoja IFK Kungälv 19 24\. Mikko Aarni Sandvikens AIK 18 24\. Mikko Lukkarila Bollnäs GoIF/BF 18 27\. Pekka Rintala Västerås SK 17 39\. Mikko Rytkönen IFK Kungälv 14 52\. Antti Ekman IFK Kungälv 11 \- Samuli Helavuori Bollnäs GoIF/BF 5 \- Janne Rintala Västerås SK 4 \- Ilari Moisala Brobergs IF 2 \- Tuomas Mokko Kalix Bandy 1 == Lähteet == *Svenska bandyförbundet - Skyttekungar Viitattu 20.3.2013 *Svenska bandyförbundet - Svenska mästare genom åren Viitattu 20.3.2013 *Bandysidan Viitattu 20.3.2013 Luokka:Jääpallon Elitserien-kaudet Luokka:Vuoden 2011 jääpallo Luokka:Vuoden 2012 jääpallo